दरभंगा के शिवराम में पुलिस शिविर खुला, ठेकेदारों को विशेष सुरक्षा
दोहरेइंजीनियर हत्याकांड को लेकर इंजीनियरों ठेकेदारों की सुरक्षा कड़ी कर दी गई है। विकास कार्य में किसी तरह से बाधा नहीं हो इसके लिए एसएसपी ने शिवराम में पुलिस शिविर का संचालन शुरू कर दिया है। वहां 2/8 पुलिस फोर्स के साथ-साथ थाने स्तर पर एक पुलिस अधिकारी की प्रत्येक दिन ड्यूटी लगाने का निर्णय लिया गया है। उधर, आईजी अमित कुमार जैन ने मंगलवार की शाम घटनास्थल का निरीक्षण कर बेस कैंप का भी मुआयना किया। उन्होंने कैंप में इंजीनियरों के साथ बैठक कर काम शुरू कराने के लिए कहा है। आईजी के साथ डीआईजी उमा शंकर सुधांशु, एसएसपी अजीत कुमार सत्यार्थी, एसडीपीओ आदि भी थे। उन्होंने कहा कि इस मामले में शामिल अपराधियों की गिरफ्तारी तेज कर दी गई है। शीघ्र ही पुलिस को इसमें सफलता हाथ लगेगी।
उन्होंने कहा कि इस मामले में थानेदार पर कार्रवाई के लिए अधिकारियों से स्थिति की जानकारी लेकर कार्रवाई के बिंदुओं पर भी जल्द निर्णय लिया जाएगा। जो भी अधिकारी इसमें उदासीनता बरते हैं, उनके खिलाफ जांच कर कार्रवाई करने की बात आईजी ने कही है। आईजी ने काम शुरू कराने की बात भी कही।
पटना| किसीवारदात में अगर एके-47 राइफल का इस्तेमाल हो जाए तो यह आम धारणा है कि वाकई बड़ा और खूंखार गिरोह होगा। बिहार में इन दिनों क्लाशिनकोव का कहर बरपा रहा संतोष झा गिरोह सुर्खियों में है। झा के गुर्गे जिस तरह से ताबड़तोड़ एके-47 की गोलियां दाग रहे हैं, उससे एक शंका यह भी उठी है कि क्या यह गिरोह वारदातों के लिए सिर्फ एके-47 राइफलों का ही इस्तेमाल करता है? बिहार पुलिस की नाम में दम कर देने वाले इसी गिरोह पर रंगदारी की खातिर दरभंगा में दो इंजीनियरों को दिनदहाड़े एके-47 से भून देने का आरोप लग रहा है। सूत्रों के अनुसार संतोष झा गिरोह के पास अभी एक या दो एके-47 राइफलें होने का अनुमान है। दरअसल, रंगदारी के धंधे में उतरने के पहले संतोष झा भाकपा (माओवादी) के सीतामढ़ी-शिवहर जिले का इंचार्ज था।
शिवहर| टेक्नोपावर इंटरप्राइजेज के सुपरवाइजर राजेन्द्र प्रसाद सिंह हत्याकांड में सोमवार की रात शिवहर पुलिस को बड़ी कामयाबी हाथ लगी। पुलिस ने मुकेश पाठक के तीन गुर्गे को अलग-अलग जगहों से धर दबोचा। मंगलवार को एसपी स्वप्ना जी मेश्राम ने पीसी के दौरान इसका खुलासा किया। एसपी ने दावा किया कि गिरफ्तार तीनों अपराधियों ने सुपरवाइजर हत्याकांड में लाइन का काम किया। हत्या के बाद अपराधियों को संरक्षण भी दिया। एसडीपीओ प्रितेश कुमार के नेतृत्व में की गई छापेमारी के दौरान शिवहर नगर थाने के ताजपुर टोले लक्ष्मीनिया गांव से ओमप्रकाश सिंह को, सीतामढ़ी एवं शिवहर के बोर्डर एरिया से सीतामढ़ी जिले के नानपुर थाने के कोइली गांव से अंचल झा एवं रून्नीसैदपुर थाने के मानेचौक गांव से टुन्ना झा उर्फ चन्द्रकेतु झा को गिरफ्तार किया है। गिरफ्तार तीनों अपराधियों ने मुकेश पाठक गिरोह में कई सालों से जुड़े रहने के साथ ही घटना में अपनी संलिप्तता स्वीकार किया है।
मुजफ्फरपुर| दरभंगामें दो इंजीनियर की हत्या मामले में मंगलवार को अहियापुर से कुख्यात संतोष झा के शूटर बंटी उर्फ बिट्टू झा को पुलिस ने गिरफ्तार किया है। उसके पास से एक पिस्टल, दो गोली लूटी गई बाइक बरामद की गई है। वह हथौड़ी का रहनेवाला है। अहियापुर इलाके में किराए का कमरा लेकर रह रहा था। एसएसपी रंजीत कुमार मिश्र ने उसकी गिरफ्तारी की पुष्टि करते हुए कहा कि पुलिस मुख्यालय ने संतोष झा गिरोह के अपराधियों की सूची उपलब्ध कराई है। उस सूची में बंटी झा का नाम दर्ज है।
बिरौल में कम्पनी के कैम्प की सुरक्षा में लगे जवान।
hin_Deva hin_Deva hin_Deva hin_Deva hin_Deva hin_Deva bho_Deva